Brechin City ble stiftet i 1906, da de to lokale lagene Brechin Harp og Brechin Hearts slo seg sammen. Klubben ble valgt inn i den nye Division 3 i Scottish Football League i 1923. Da divisjonen kollapset i 1926 på grunn av dårlig økonomi, mistet Brechin City ligastatusen, men de ble valgt inn i Division 2 i 1929. Klubben hadde svært begrenset suksess de første årene, med en 10.-plass (av 18 lag) i 2. divisjon sesongen 1938/39 som den beste plasseringen før krigen.